b'\n_START_ARTICLE_\nGeorge Latimer Bates\n_START_PARAGRAPH_\nGeorge Latimer Bates (21. maaliskuuta 1863 Abingdon, Illinois Yhdysvallat \xe2\x88\x92 31. tammikuuta 1940 Chelmsford Iso-Britannia) oli yhdysvaltalainen luonnontieteilij\xc3\xa4._NEWLINE_Bates opiskeli Knox Collegessa Galesburgissa ja Chicago Theological Seminaryssa. Vuonna 1895 h\xc3\xa4n asui Kaakkois-Kamerunissa ja el\xc3\xa4tti itsens\xc3\xa4 maata viljelem\xc3\xa4ll\xc3\xa4. Matkoillaan h\xc3\xa4n ker\xc3\xa4si luonnonhistoriallista materiaalia ja l\xc3\xa4hetti niit\xc3\xa4 British Museumiin Lontooseen._NEWLINE_Vuonna 1928 Bates muutti Englantiin, miss\xc3\xa4 h\xc3\xa4n kirjoitti teoksen Handbook on the Birds of West Africa (1930). H\xc3\xa4n opetteli arabiaa ja vieraili Arabian niemimaalla tutkien alueen linnustoa. H\xc3\xa4n kirjoitti k\xc3\xa4sikirjoituksen Birds of Arabia mutta ei saanut sit\xc3\xa4 julkaistuksi. Richard Meinertzhagen k\xc3\xa4ytti k\xc3\xa4sikirjoitusta my\xc3\xb6hemmin. Bates kirjoitti useita artikkeleita Arabian linnuista The Ibis-lehteen._NEWLINE_Bates nimesi useita uusia lintulajeja, muun muassa malinruusupeipon (Lagonosticta virata).'